jkorsvik/nowiki_second_scrape_merged huggingface dataset:
Vlad Chiricheș

Vlad Iulian Chiricheș (uttales IPA: [vlad juliˈan ˈkirikeʃ]; født 15. november 1989) er en rumensk fotballspiller som spiller for den italienske klubben Cremonese. Han spiller også for det rumenske landslaget. 
Han har tidligere spilt for de rumenske klubbene Internațional, Pandurii Târgu Jiu, Steaua București, samt den engelske klubben Tottenham Hotspur. Den 30. juli 2015 signerte han en fireårskontrakt med SSC Napoli.


== Landslaget ==
Han ble tatt ut i Romanias EM-tropp til EM i Frankrike 2016.


== Meritter ==
Steaua București

Den rumenske ligaen: 2012–2013
Den rumenske supercupen: 2013


== Referanser ==


== Eksterne lenker ==
(en) Vlad Chiricheș – FIFA 
(en) Vlad Chiricheș – UEFA 
(fr) Vlad Chiricheș – LÉquipe 
(en) Vlad Chiricheș – Transfermarkt 
(en) Vlad Chiricheș – national-football-teams.com 
(en) Vlad Chiricheș – WorldFootball.net 
(en) Vlad Chiricheș – Soccerbase.com 
(en) Vlad Chiricheș – FootballDatabase.eu 
(en) Vlad Chiricheș – Soccerway 
(en) Vlad Chiricheș – EU-Football.info 
Profil av Vlad Chiricheș på RomanianSoccer.ro
Rørentreprenørene Norge

Rørentreprenørene Norge, tidligere Norske Rørleggerbedrifters Landsforening (NRL), er en bransjeorganisasjon for rørleggerbedrifter og ble stiftet i 1913. Organisasjonen er tilsluttet Byggenæringens Landsforening (BNL) og Næringslivets Hovedorganisasjon (NHO) og har ca. 670 medlemsbedrifter (2014). 
Rørentreprenørene Norge arbeider blant annet med nærings- og utdanningspolitikk, arbeidsgiverforhold, kompetanseheving og medlemsservice.
Organisasjonen driver utbredt rekrutteringsarbeid i samarbeid med verdikjeden og de lokale opplæringskontorene, og deltar årlig med kandidater i Yrkes-NM og Bygg Reis Deg. I 2012 var antall fullførte svenneprøver 502. I 2013 var antall inngåtte lærekontrakter 560. Dette samsvarer med bransjens behov for lærlinger.
Rørentreprenørene Norge tilbyr også sine medlemmer en rekke firmaverktøy som gjør det praktisk og overkommelig å oppfylle krav til dokumentasjon, rapportering og kvalitetssikring internt og overfor oppdragsgivere og myndigheter.
Rørentreprenørene Norge har hovedkontor på Majorstuen i Oslo, og 15 lokale avdelinger. Det er etablert rene opplæringskontorer i tilknytning til avdelingskontorene.


== Eksterne lenker ==
Offisielle nettsider
(no) Rørentreprenørene Norge i Store norske leksikon
Oddbjørg

Oddbjørg er et færøysk og norsk kvinnenavn. Oddbjørg har norsk navnedag 16. desember.


== Etymologi ==
Oddbjørg er en færøysk og norsk modern form av norrøne Oddbjǫrg eller Oddbiǫrg.


== Utbredelse ==
Oddbjǫrg 'er kjent brukt på Island fra 800-tallet, men er ikke kjent brukt i Norge i middelalderen. I Norge har navnet hatt størst utbredelse i Nordland og Troms.
Tabellen nedenfor gir en detaljert oversikt over populariteten til kvinnenavnet Oddbjørg og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Oddbjørg Skjær Ulvik, norsk førsteamanuensis og fagbokforfatter
Oddbjørg Minos, norsk politiker og sanger
Oddbjørg Balle, færøysk barnevernsleder
Oddbjørg Haakensveen, norsk idrettsutøver


== Referanser ==


== Eksterne lenker ==
(en) Behind the Name: Oddbjørg
(en) Think Baby Names: Oddbjørg
Eupatorus sukkiti

Eupatorus sukkiti er en bille som hører til familien skarabider (Scarabaeidae) i gruppen skarabider (Scarabaeoidea).


== Utseende ==
En stor (hannene gjerne 50-75 millimeter), blank, svart hornbille med rødbrune dekkvinger. Kroppsformen er forholdsvis smal sammanelignet med andre arter i slekten. Hannene har et langt, krumt horn på hodet, et spisst horn på hver side av pronotum og et par krumme horn midt oppe på pronotum som peker skrått opp- og utover, hornene er vanligvis forholdsvis korte og de midtre kan være redusert til spisse knøler.


== Levevis ==
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.


== Utbredelse ==
Denne arten er utbredt i Burma og Yunnan-provinsen i Kina.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Eupatorus Burmeister, 1847
Eupatorus sukkiti Miyashita & Arnaud, 1996


== Eksterne lenker ==
(en) Eupatorus sukkiti i Encyclopedia of Life 
(en) Eupatorus sukkiti i Global Biodiversity Information Facility 
(en) Eupatorus sukkiti hos NCBI 
(en) Kategori:Eupatorus – bilder, video eller lyd på Wikimedia Commons 
Eupatorus sukkiti – detaljert informasjon på Wikispecies 
Global Species - Eupatorus sukkiti [1]
Xu Xiaoming

Xu Xiaoming (født 14. september 1984) er en kinesisk curlingspiller som spiller som første, annen eller tredje spiller. Han representerte landet sitt under Vinter-OL 2014 i Sotsji sammen med Liu Rui, Ba Dexin, Zang Jialiang og Zou Dejia (reserve).


== Referanser ==


== Eksterne lenker ==
(en) Xu Xiaoming – Olympics.com 
(en) Xu Xiaoming – Olympic.org 
(en) Xu Xiaoming – Olympedia 
(en) Xu Xiaoming – Sports-Reference (OL-resultater – arkivert) 
(en) Xu Xiaoming – World Curling Tour 
(en) Xu Xiaoming – World Curling Federation
Zang Jialiang

Zang Jialiang (født 12. januar 1988) er en kinesisk curlingspiller som spiller som tredjespiller. Han vil representere landet sitt under Vinter-OL 2014 i Sotsji, der han vil delta sammen med Liu Rui, Xu Xiaoming, Ba Dexin og Zou Dejia (reserve).


== Referanser ==


== Eksterne lenker ==
(en) Zang Jialiang – Olympics.com 
(en) Zang Jialiang – Olympic.org 
(en) Zang Jialiang – Olympedia 
(en) Zang Jialiang – Sports-Reference (OL-resultater – arkivert) 
(en) Zang Jialiang – World Curling Tour 
(en) Zang Jialiang – World Curling Federation
Zou Dejia

Zou Dejia (født 7. april 1983) er en kinesisk curlingspiller. Han vil representere landet sitt under Vinter-OL 2014 i Sotsji, der han vil er reserve etter Zang Jialiang, Ba Dexin, Liu Rui og Xu Xiaoming .


== Referanser ==


== Eksterne lenker ==
(en) Zou Dejia – Olympedia 
(en) Zou Dejia – World Curling Tour 
(en) Zou Dejia – World Curling Federation
Sebastian Kraupp

Sebastian Kraupp (født 20. mai 1985) er en svensk curlingspiller som spiller som tredjespiller. Han representerte landet sitt under Vinter-OL 2014 i Sotsji, der han tok bronse sammen med Niklas Edin, Fredrik Lindberg, Viktor Kjäll og Oskar Eriksson (reserve).


== Referanser ==


== Eksterne lenker ==
(en) Sebastian Kraupp – Olympics.com 
(en) Sebastian Kraupp – Olympic.org 
(en) Sebastian Kraupp – Olympedia 
(en) Sebastian Kraupp – Sports-Reference (OL-resultater – arkivert) 
(sv) Sebastian Kraupp – Sveriges olympiske komité 
(en) Sebastian Kraupp – World Curling Tour 
(en) Sebastian Kraupp – World Curling Federation
Sven Michel

Sven Michel (født 30. mars 1988) er en sveitsisk curlingspiller som spiller som skip. Han vil representere landet sitt under Vinter-OL 2014 i Sotsji, der han vil delta sammen med Claudio Pätz, Simon Gempeler og Sandro Trolliet.Under Vinter-OL 2022 i Beijing, ble han nummer 7.


== Referanser ==


== Eksterne lenker ==
(en) Sven Michel – Olympics.com 
(en) Sven Michel – Olympic.org 
(en) Sven Michel – Olympedia 
(en) Sven Michel – Sports-Reference (OL-resultater – arkivert) 
(en) Sven Michel – World Curling Tour 
(en) Sven Michel – World Curling Federation
Sandro Trolliet

Sandro Trolliet (født 3. august 1988) er en sveitsisk curlingspiller som spiller som annenspiller. Han vil representere landet sitt under Vinter-OL 2014 i Sotsji, der han vil delta sammen med Claudio Pätz, Simon Gempeler og Sven Michel.


== Referanser ==


== Eksterne lenker ==
(en) Sandro Trolliet – Olympedia 
(en) Sandro Trolliet – Sports-Reference (OL-resultater – arkivert) 
(en) Sandro Trolliet – World Curling Tour 
(en) Sandro Trolliet – World Curling Federation
AP-fondene

AP-fondene (eg. de almenne pensjonsfondene) er offentlige pensjonsfond som har eksistert i Sverige siden 1960-tallet. De har endret karakter og innretning opp igjennom årene. De fem viktigste AP-fondene – første, andre, tredje, fjerde og sjette – er i dag såkalte bufferfond, og inngår som en mindre del av inntektspensjonssystemets tilganger. Det syvende AP-fondet forvalter fondskapitalen i premiepensjonssystemet. Det femte AP-fondet opphørte i 1998.
AP-fondene har til formål dels å utjevne svingningene mellom pensjonsavgifter og pensjoner og dels å bidra med avkastning til pensjonssystemet.


== Eksterne lenker ==
Første AP-fond
Andre AP-fond
Tredje AP-fond
Fjerde AP-fond
Sjette AP-fond
Syvende AP-fond
Mars Orbiter Mission

Mars Orbiter Mission (MOM), uformelt kjent som Mangalyaan (sanskrit: मंगलयान, «Mars-fartøy»), er en Mars-romsonde som ble skutt opp i jordbane av Indian Space Research Organisation (ISRO) den 5. november 2013. Romforskningsoppdraget er en «teknologidemonstrasjon» som har  som mål å utvikle teknologier som er nødvendige for å utarbeide, planlegge, lede og gjennomføre et vellykket interplanetarisk oppdrag. MOM er Indias første interplanetariske oppdrag, og dersom det lykkes, vil ISRO bli den fjerde romfartsorganisasjonen i verden til å nå Mars, etter det sovjetiske romprogrammet, NASA og ESA.Romsonden ble skutt opp med en PSLV C25-rakett fra First Launch Pad ved det indiske romfartssenteret i Sriharikota nær Chennai i den sørlige delstaten Andhra Pradesh den 5. november 2013 kl. 10:08 CET (14:38 IST). Oppskytningsvinduet var på omtrent 20 dager og åpnet 28. oktober 2013. MOM-sonden tilbrakte omtrent én måned i bane rundt Jorden, hvor den foretok en serie på i alt syv banemanøvre for å gradvis øke sin hastighet og høyde i omløpsbanen, før den endelig satte kursen mot Mars den 30. november 2013 (CET). Per 11. desember 2013 var MOM ca. 2,9 millioner km fra Jorden. Den foreløpige planen er å bringe sonden inn i bane rundt Mars 24. september 2014, rundt to dager etter den forventede ankomsten av NASAs MAVEN. MOM vil gå i en svært elliptisk bane rundt Mars, med en omløpstid på 76,7 timer og en planlagt periapsis på 365 km og apoapsis på 80 000 km. Romsonden overvåkes og kontrolleres for tiden fra kontrollrommet Spacecraft Control Centre ved ISRO Telemetry, Tracking and Command Network (ISTRAC) i Bangalore med støtte fra antenner tilhørende Indian Deep Space Network (IDSN) i Byalalu.Det offisielle hovedformålet med MOM er å teste og demonstrere indisk rakett- og romteknologi. Spesielt er det overordnede formålet å utvikle teknologier som er nødvendige for å utarbeide, planlegge, lede og gjennomføre operasjoner til et interplanetarisk oppdrag. Det sekundære målet er å analysere Mars' atmosfære (spesielt for metanforekomster), utforske og kartlegge planetens overflate, geomorfologi og mineralogi ved hjelp av egenutviklede vitenskapelige instrumenter. Programmet har en planlagt varighet på 300 dager.


== Se også ==
Utforskning av Mars


== Referanser ==


== Eksterne lenker ==
(en) Offisielt nettsted 
(en) Mars Orbiter Mission – kategori av bilder, video eller lyd på Commons 
Offisiell brosjyre om MOM Arkivert 4. november 2013 hos Wayback Machine. (på engelsk)
MOM på Spaceflight101.com (på engelsk)
Sporing av satellitter i sanntid
Sancai

Sancai (kinesisk: 三彩; pinyin: Sāncǎi, = «tre farger») er en i utgangspunktet glaseringsmetode der tre farger benyttes for dekorere keramikken/porselenet. 


== Teknikk ==

Grunnlaget for sancaiglasert keramikk er av hvitt leirgods. Det glaseres og brennes ved temperaturer på rundt 800 grader celsius. Sancai var en form for bly-glasur: Blyoksid var glasurens hovedflux, ofte iblandet kvarts i blandingsforholdet 3:1. Den polykrome effekt oppnås ved bruk av kobber (som blir grønn), jern (som får brungul farge), og av og til mangan og kobolt (som blir blå).


== Forløperformer, tidlig sancai ==
Sancai påfølger historisk grønnglasert steintøy, som var særlig vanlig i Handynastiets siste fase (25-220 e.Kr.).Man kan se ansatser til sancai også i noen keramikkarbeider fra det nordlige Qis tid (550-577). I Nordlig Qi-graver er det blitt funnet forseggjorte porselensartefakter med grønt design av et slag som man tidligere antok ført ble utviklet under Tang-dynastiet. Nevnes kan en slik farget krukke funnet i en Nordlig Qi-grav som ble lukket i 576 e.Kr.


== Tang-sancai ==
Den fullt utviklede sancaiteknikken ble utviklet på Tangdynastiets tid. Man skal ikke ta ordet san («tre») helt bokstavelig, for det kunne kunne til tider være flere enn tre farger benyttet. I Vesten ble av og til sancaiporselen omtalt som egg-and-spinach, for hyppig brukte farger var grønt, gult og hvitt (skjønt de siste to fargene kanskje kunne beskrives bedre som rav og off-white eller kremfarget).
Sancai var vanlig i Kinas nordlige halvdel. Det ble benyttet hvit og gulbrun-brent sekundærkaoliner og ildfast leire.Blant de mest kjente produksjonssteder i nord kan nevnes Tongchuan i Shaanxi, Neiqui i Hebei og Gongxian (Gongyi yaozhi, 巩义窑址) i Henan,.


== Sancaiinspirert porselen utenfor Kina ==
Sancaiglasert porselen fant veien blant annet langs silkeveien til Midtøsten og Europa, og inspirerte mange etterligninger opp gjennom århundrene i for eksempel Syria og Italia. Den fikk også etterligninger i Japan.


== Billedgalleri kinesisk sancai ==

		
		
		
		
		


== Billedgalleri vestlige etterligninger ==

		
		
		
		
		


== Referanser ==


== Litteratur ==
Cécile et Michel Beurdeley: La Céramique chinoise - Le Guide du connaisseur, Office du livre, Fribourg - Éditions Vilo, Paris, 1974
Nigel Wood: Chinese Glazes, A.C. Black, London, 1999 ISBN 0-7136-3837-0
Tang Sancai, Alliance Francaise de Singapour, 2010, ISBN 9789810837709


== Eksterne lenker ==
(en) Sancai – kategori av bilder, video eller lyd på Commons 
A Handbook of Chinese Ceramics fra The Metropolitan Museum of Art
Morten Bødskov

Morten Bødskov (født 1. mai 1970 i Karup) er en dansk politiker som representerer Socialdemokraterne. Fra 4. februar 2022 har han vært Danmarks forsvarsminister.Han var skatteminister i Regjeringen Mette Frederiksen fra 2019.Han var justisminister i Helle Thorning-Schmidts første regjering fra oktober 2011 til han måtte trekke seg i desember 2013.Han var leder for Danmarks Socialdemokratiske Ungdom fra 1996 til 2000. Bødskov har vært valgt til Folketinget fra Københavns omegns storkrets siden 2007, og var valgt fra Københavns amtskrets 2001–2007.


== Referanser ==


== Eksterne lenker ==
(da) Offisielt nettsted 
(en) Morten Bødskov – kategori av bilder, video eller lyd på Commons 
(da) Morten Bødskov hos Folketinget 
(da) Morten Bødskov på Filmdatabasen 
(da) Morten Bødskov på danskfilmogtv.dk
Windsor Park

Windsor Park er et fotballstadion i hovedstaden Belfast i Nord-Irland. Stadionet ble åpnet i 1905 og er hjemmebane for Linfield FC. Nord-Irlands herrelandslag i fotball bruker arenaen som nasjonalstadion for sine landskamper. Windsor Park blir også brukt som finalearena for den nordirske fotballcupen Irish Cup.
Stadionet ble åpnet med en seriekamp mellom Linfield FC og Glentoran FC i 1905. Storparten av dagens konstruksjon stammer fra en større ombygging på 1930-tallet etter tegninger av den markante stadionarkitekten Archibald Leitch. Med store tribuner både mot nord, sør og øst hadde Windsor Park på det meste en kapasitet på rundt 60 000, men gradvise ombygginger til sittetribunder på 70-, 80- og 1990-tallet gjorde at det totale tilskuerkapasiteten sank til 24 734. Dette antallet er i dag senket til 12 950 grunnet sikkerhetsbestemmelser, noe banen er blitt kritisert for ved flere anledninger.I 1985 ble det signert en avtale med varighet på 100 år mellom Linfield FC og IFA som stadfestet at Nord-Irlands herrelandslag skulle spille alle sine kamper på Windsor Park, mot at Linfield FC ble tildelt en mindre andel av billettinntektene.I 2009 vedtok Irish Football Association (IFA) både å videreutvikle og oppgradere Windsor Park til fordel for et nytt stadion på den gamle tomten til det nå nedlagte Maze fengsel. Sommeren 2012 publiserte IFA planene for en oppgradering av Windsor Park til et moderne stadion med 18 000 sitteplasser, hvor de søndre og østre tribuneseksjonene skulle rives ned og bygges opp igjen. Arbeidet ble først vedtatt igangsatt ved årsskiftet 2013/2014.UEFA Super Cup 2021 mellom Chelsea og Villarreal ble spilt i Windsor Park.


== Referanser ==


== Eksterne lenker ==
Stadium Project hos Irish Football Association
Windsor Park hos Footballgroundguide.com
Huw Jones

Huw Jones (født 22. juli 1973 i Oswestry) er en walisisk fotballdommer fra Llanrhaeadr-ym-Mochnant som til daglig dømmer i Wales' toppdivisjon i fotball. Han startet å dømme fotball i ung alder og dømte i lavere divisjoner fra 1998 (Montgomeryshire League) før han begynte å dømme i Cymru-Alliance League (nivå to) i 2002.Jones ble tatt inn som dommer til Welsh Premier League i 2002 og ble i 2009 utnevnt som FIFA-dommer. Han har på grunn av sin status som UEFA-dommer (kategori tre) dømt kvalifiseringskamper både i Mesterligaen og Europaligaen, i tillegg til aldersbestemte landskamper og enkelte vennskapskamper.


== Referanser ==


== Eksterne lenker ==
Profil hos Worldreferee.com
Profil hos Footballdatabase.eu
Michael Weiner

Michael Weiner (født 21. mars 1969 i Ottenstein) er en tysk fotballdommer som til daglig dømmer både i Bundesligaen og 2. Bundesliga (nivå to). Weiner startet å dømme kamper i serier administrert av Deutscher Fußball-Bund (DFB) i 1993. I 1995 fikk han tildelt sine første kamper i 2. Bundesliga før han fikk sin første kamp i Bundesligaen i november 1998.Weiner ble utnevnt til FIFA-dommer i 2002 og ble året etter valgt ut til å dømme under U19-EM i fotball for herrer i 2003, hvor han blant annet ble tildelt en semifinale. Han dømte også finalen av DFB-Pokal i 2006/2007 mellom VfB Stuttgart og 1. FC Nürnberg (2–3). Weiner og dommerkollegaen Knut Kircher trakk seg frivillig som FIFA-dommer på grunn av alder i slutten av 2012, og ble erstattet av Christian Dingert og Tobias Welz.


== Referanser ==


== Eksterne lenker ==
Dommerprofil hos DFB.de
Dommerprofil hos Weltfussball.de
Dommerprofil hos Worldreferee.com Arkivert 16. desember 2013 hos Wayback Machine.
MS «Taiko»

MS «Taiko» var et norsk ro/ro-skip levert som byggenummer 250 fra Hyundai Heavy Industries i Ulsan i Sør-Korea i februar 1984.
Skipet ble bygd spesielt for høye og tunge laster, andre spesialtransporter og biltransport. Basisbesetningen var 25 personer. Taiko ble bygd som det første i en serie på tre. Søsterskipene var MS «Tampa» og MS «Texas».
Skipet var eiet  av Wilhelmsen Lines i Norge, var NIS-registrert og ble operert av norsk/svenske Wallenius Wilhemsen Logistics.


== Dekk og ramper ==
Skipet hadde tolv dekk, hvorav to heisbare.
Tunge laster ble lastet på det forsterkede dekk 1 som hadde en kapasitet på 10 t/m². Dekk 4 hadde kapasitet til laster inntil 4 t/m². Aktre del av dekk 3 var forsterket og hadde kapasitet inntil 5 t/m².
Dekk 2B og 2C var heisbare. Dekk 5, 6, 7 og 8 var garasjedekk tilpasset biltransport med kapasitet på 0,4 t/m².
Lasterampen var plassert i akterkant av dekk 3 på styrbord side med 38 graders innfallsvinkel. Rampen var 12,5 meter bred og hadde en kapasitet på 420 tonn. Rampene ombord hadde bredder som varierte mellom 11,5 og 3,2 meter.


== I nyhetene ==
Skipet kom i medias fokus da det i desember 2013 ble kjent at det var chartret av det norske Utenriksdepartementet til transport av 1 000 tonn kjemiske våpen fra Lattakia i Syria til destruksjon på foreløpig ukjent sted. I tillegg til MS «Taiko» inngikk DFDS-skipet MS «Ark Futura» i operasjonen, sammen med orlogsskipene KNM «Helge Ingstad» fra Norge og HDMS L17 Esbern Snare fra Danmark. Operasjonen fikk navnet RECSYR. Skipet var på vei til hogging i Kina da Utenriksdepartementet så seg om etter ledige skip for Syria-oppdraget. Skipet ble hogd i 2016.


== Referanser ==


== Eksterne lenker ==
(en) Taiko (ship, 1984) – kategori av bilder, video eller lyd på Commons 
(en) IMO 8204975 – kategori av bilder, video eller lyd på Commons 
(en) MS Taiko – Den internasjonale sjøfartsorganisasjonen
Alan Kelly (fotballdommer)

Alan Kelly (født 9. mars 1975 i Cork) er en irsk fotballdommer som har dømt i League of Ireland, og primært League of Ireland Premier Division. Kelly startet å dømme kamper i 1994 i lavere divisjoner før han i 1999 ble tildelt kamper i League of Ireland av Football Association of Ireland (FAI).
I 2000 ble han tildelt sin første store kamp da han ble utnevnt som finaledommer i League of Ireland Cup mellom Limerick FC og Derry City FC (2–2). Hans første finale i FAI Cup kom i 2003 i kampen mellom Longford Town FC og St Patrick's Athletic FC (2–0). Kelly ble utnevnt til FIFA-dommer i 2002, og har siden da dømt flere internasjonale kamper, i tillegg til Mesterligaen, Europaligaen og kvalifseringskamper både til VM og EM. Hans første internasjonale kamp på seniornivå kom den 5. juni 2004 i en vennskapskamp mellom Sverige og Polen (3–1).
I oktober 2013 ble det klart at Kelly fra og med sesongen 2014 skulle dømmer kamper for den amerikanske serien Major League Soccer.


== Referanser ==


== Eksterne lenker ==
Dommerprofil hos Worldreferee.com
Dommerprofil hos Worldfootball.net
Olav Gauslaa

Olav Andersen Gauslaa (født 14. april 1881 i Gauslå i Herefoss, død 23. september 1966) var en norsk sjømann og bygningssnekker, aktiv i arbeiderbevegelsen, - i Arbeiderpartiet og Norges Kommunistiske Parti.
Gauslaa begynte som visergutt, før han dro til sjøs. Siden ble han bygningssnekker og etter hvert tilsynsmann for det kommunale bygningsvesenet i Solum. Der var han også rasjonaliseringssjef i halvannet år. I tillegg drev han gjennom 19 år et bruk i Kilebygda.
Han ble i 1902 medlem av Kilebygdens arbeiderforening, som den gang var under ledelse av Arbeiderdemokratene. I 1909 var Gauslaa blant dem som sørget for at foreningen ble meldt inn i Arbeiderpartiet. Han satt selv i mange år som formann.
Gauslaa var medlem av Solum herredsstyre fra 1910 til 1927, og senere fra 1931. Gjennom 14 år var han medlem av formannskapet.
Ved den store partisplittelsen i 1923 fulgte han fløyen som støttet Kominterns linje, og ble medlem av det nye Norges Kommunistiske Parti.Han var far til NKU-lederen og motstandsmannen Arne Gauslå.


== Referanser ==
An hua

An hua (kinesisk: 暗花; pinyin: ànhuā) er et uttrykk brukt om de typer kinesisk eksportporselen som har «skjulte» mønstre som blir synlige bare når holdt opp mot lyset. Ordet betyr hemmelig eller innhyllet.Virkningen oppstår ved at et mønster risses inn i porselenet før det glaseres og brennes, eller ved å male i hvitt før prosessen gjennomføres.
Teknikken var i bruk i Mingdynastiets tid (1368–1644), og deretter særlig i Yongzheng-keiserens epoke (1723–1735).
Noen an hua-gjenstander ble funnet i skipsvraket Belankan (som sank 1450–1487?) utenfor Indonesia omkring 1999.


== Referanser ==


== Eksterne lenker ==
Gotheborg.com
A Handbook of Chinese Ceramics fra The Metropolitan Museum of Art
Gul valmuesøster

Gul valmuesøster (Meconopsis cambrica) er en blomsterplante i valmuefamilien. Den kan bli opptil 60 cm høy, er flerårig og svakt håret med langstilkede, dypt flikete rosettblad, samt lignende, men kortstilkete stengelblad. De gule blomstene er vanligvis mer enn 5 cm i diameter og blomstrer  fra juni til august. Den snaue kapselen er lengre og smalere enn den hos fjellvalmuen. Den vokser i høyereliggende områder i fuktige skoger. 


== Utbredelse ==
Planta er utbredt i fjellene på Den iberiske halvøya, i Pyreneene, Massif Central i Syd-Frankrike, og i høyereliggende områder i Wales, sørvestlige England og deler av Irland. Gjennom kultivasjon har den spredt seg langt ut over sitt naturlige utbredelsesområde.


== Galleri ==

		
		
		
		
		
		


== Litteratur ==
Blomsterleksikon, Richard Fitter, Alistair Fitter og Marjorie Blamey, Norsk utgave av Inger Gjærevoll, Tiden Norsk Forlag 1975, ISBN 82-10-00940-0


== Eksterne lenker ==
(en) Gul valmuesøster i Global Biodiversity Information Facility 
(no) Gul valmuesøster hos Artsdatabanken 
(sv) Gul valmuesøster hos Dyntaxa 
(en) Gul valmuesøster hos The International Plant Names Index 
(en) Gul valmuesøster hos Tropicos 
(en) Kategori:Papaver cambricum – bilder, video eller lyd på Wikimedia Commons 
Papaver cambricum – detaljert informasjon på Wikispecies 
http://databank.artsdatabanken.no/FremmedArt2012/N63009